
R E F E R A T  DE  A P R O B A R E 
privind dezmembrarea  unui imobil  aparținând  domeniului 
 public al Municipiului Brad

	Imobilul – teren, identificat prin C.F. nr. 66472 Brad, număr cadastral 66472, cu suprafața de 5.542 mp., având categoria de folosință ”curți, construcții” se află inventariat în domeniul public al Municipiului Brad.
	Tot în acest inventar al bunurilor care aparțin domeniului public al Municipiului Brad, atestat prin H.G. nr.1352/2001, la poziția nr. 228 este înregistrat și imobilul ”Clădire administrativă Piață”, imobil situat în municipiul Brad, strada Avram Iancu, nr. 6, județul Hunedoara.
	În vederea intabulării construcției C1 – ”Clădire administrativă Piață” (Han) cu elemente de identificare: fundație din beton, pereți din cărămidă și acoperiș din țiglă, regim de înălțime (P+1E+M) cu suprafață construită de 234 mp. și suprafață construită desfășurată 682 mp. s-a comandat și s-a întocmit de către topograf autorizat, ing. Fruja Ioan, documentația cadastrală denumită ”Plan de amplasament și delimitare a imobilului” - teren, identificat prin C.F. nr. 66472 Brad, număr cadastral 66472, cu suprafața de 5.542 mp., având categoria de folosință ”curți, construcții”.
	Conform acestui plan, suprafața de teren pe care se regăsește amplasată construcția C1 este de 358 mp..
	În urma analizării acestui plan, am inițiat prezentul proiect de hotărâre prin care am propus dezmembrarea suprafeței de 5.542 mp. teren identificat în cele de mai sus în două loturi, astfel:
· lot nr. 1 având suprafața de 358 mp. care se va înscrie într-o carte funciară nouă;
· lot nr. 2 care va rămâne în aceeași carte funciară cu suprafața rămasă de la momentul efectuării operațiunii.
     Am propus, de asemenea, intabularea pe lotul nr. 1 a construcției C1 ”Clădire administrativă Piață” (Han) și împuternicirea Primarului Municipiului Brad să semneze actul de dezmembrare al imobilului menționat în cele de mai sus și să reprezinte Municipiul Brad în fața notatului public în vederea autentificării și îndeplinirii procedurilor de publicitate imobiliară prevăzute de lege.
	În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
	În susţinerea propunerii mele invoc prevederile art. 879 alin. 2 și ale art. 880 din Codul Civil, republicat, cu modificările și completările ulterioare, ale art. 25 alin. 2 din ﻿Legea cadastrului şi a publicităţii imobiliare nr. 7/1996 republicată, cu modificările și completările ulterioare,  precum și ale art. 132 și următoarele din Anexa 1 la Ordinul nr.700/2014 privind aprobarea Regulamentului de avizare, recepţie şi înscriere în evidenţele de cadastru şi carte funciară.

